daldar vad va a
van peten willemair vranx soen
ende meester janne paen
HHet sijn comen in rechte voer meye ende scepen van loven en op de goede hier nae
bescreve meester jan paen in deen side ende peter willemair vranx soen was
in dande van alrehande ongebruyke alsoe de voirs peter hem becroende dat hem de
voirs meester jan dade aen sijn huysinge gelegen inde scrijnstrate neve huys ende
hof des voirs meest jans daer de voirs pet een aensprake dede en bewijsde
Inde yersten hoe de voirs meest jan enen steynen muer hadde doen setten
en metsen in sinen hof jegen een came die onder toebehoende is den voirs
peten ende boven den voirs meester janne en oec jegen een ande came den
voirs peten alleen toebehoende gelegen ten goeden wt des voirs peters
daer mede dat de selve meest jan hem benome dlicht van sinen erve voirs
en dat dat onredelicwe want nae dat die een came den voirs meest
janne bonen toebehoerde soe en mochte de voirs pet inde selve came beneden
vah boven gheenlicht hebben en dat we te male ong ommogelic seide oec dat
den voirs muer bynne sine oseldrup stonde en na sinen erve en dat meest jan
met dien mure bename dat dwater des voirs peters sine gant niet hebbe en
mochte alsoet sculdich wae te hebben Voert bewijsde de voirs peter hoe de
voirs meest jan in sijn came gelegen ten goeden wt des selfs peters staende
hadde een scoersteen pype die alsoe hi meynde hem te nae stonde en over
sijn erve hynge alsoet blijcte bij toesien hoepte en meynde de voirs peter dat
hi daer mede rumen soude en die setten alsoe hi die sculdich ware te setten
daer op dat de voirs meester jan met sinen geleverden voersprake dede ver
antwerden en seggen dat hi den voirs muer niet afdoen en soude en dat hi
den voirs peten niet te nae en stonde want hi hadden op sijns selfs erve geset
en begde datten de hen de scepen visenten souden mett stat meesters op dat
hen geliefde En seide voert dat de voirs scoersteen ovlangen tijt gestaen
hadde also hi nu stonde hoepte en meynde dat hi also soude bliven staende
en dat hijs niet afdoen noch ruymen en soude voert bewijsde de voirs meest
jan dat de voirs peter in ene nuwen stal dien hi hadde doen maken geset
hadde een vynste ten goeden wt des voirs meest jans die hi te neder geset
hadde also hi meyndde noch bewijsde hi dat de voirs pet alsoe hi meynde aende
segge vande voirs stalle neve de came meester jans voirs te nae gemets
hadde yesch ende versochte van rechte dat de voirs peter dat ruymde en
afdade Op welke stucken de voirs peter hem verantwordde zeggen dat hi